open-index/open-wikipedia-markdown huggingface dataset:
Malý Kriváň (vrch vo Vysokých Tatrách)

**Malý Kriváň** () je vrch v Tatrách. Leží v masíve Kriváňa nad Važcom, približne  západným smerom od Popradu. 

## Poloha
Nachádza sa na juhu strednej časti Tatier, v geomorfologickom podcelku Východné Tatry a na západnom okraji geomorfologickej časti Vysoké Tatry. Leží v Prešovskom kraji, v okrese Poprad a na katastrálnom území mesta Vysoké Tatry. Najbližšími sídlami sú juhovýchodne situované Štrbské Pleso a západne ležiace Podbanské, juhozápadne sa nachádza Východná, južne Važec, Štrba a Tatranská Štrba a juhovýchodne Štôla, Vyšné Hágy a Nová Polianka. Vrch sa nachádza v Tatranskom národnom parku a v národnej prírodnej rezervácii Važecká dolina.

## Opis
Malý Kriváň leží v krátkej rázsoche, vybiehajúcej južným smerom z Kriváňa. Málo výrazný pahorok je od mohutného suseda oddelený Daxnerovým sedlom. Juhozápadne sa terén zvažuje do Krivánskeho žľabu, ktorým vodu z tejto časti odvádza Beliansky potok do Bieleho Váhu. Na východnom úpätí leží vo Važeckej doline Krivánske Zelené pleso, odkiaľ voda odteká zdrojnicou Bieleho Váhu. 

Západným smerom sa nachádza Kopa (), Grúnik (), Vyšná Priehyba () a Všiváky (), severným Krížna (), Predný Holý vrch (), Kriváň (), Hrubá kopa () a Nefcerské veže (), východným Terianska veža (), Hrubý vrch (), Furkotský štít (), Krátka (), Ostrá (), Veľké Solisko (), Štrbské Solisko () a Predné Solisko () a južným Sedielková kopa (), Jamská kopa (), Jamy () a Hrádok (). Vrcholom vedie značený turistický chodník.

### Výhľady
Turisticky sezónne voľne prístupný skalnatý vrchol umožňuje kruhový rozhľad. Viditeľné sú mnohé vrcholy a okolité doliny Vysokých Tatier, no tiež Západné Tatry a pás pohorí od Lúčanskej Fatry cez Veľkú Fatru, Nízke Tatry, Kozie chrbty, Spišsko-gemerský kras, Volovské vrchy až po Branisko.

## Prístup
Vrch sa nachádza na území národnej prírodnej rezervácie a Tatranského národného parku, no nakoľko ním vedie značený turistický chodník na blízky Kriváň, patrí medzi hojne navštevované lokality. 

* po  modrej turistickej značke z rázc. Jambrichovo na Ceste Slobody cez rázc. Jamské pleso (križovanie s Tatranskou magistrálou)
* po  zelenej turistickej značke z Troch studničiek cez Krivánsky žľab

## Referencie

* A. Puškáš, *Vysoké Tatry – horolezecký sprievodca, monografia, X. diel*, Šport 1989.

## Iné projekty

## Pozri aj
* Vysoké Tatry
* Važecká dolina (národná prírodná rezervácia)
* Tatranský národný park
* Zoznam vrcholov vo Vysokých Tatrách

## Externé odkazy
* Poloha na turistickej mape

Kategória:Dvojtisícovky na Slovensku
Kategória:Vrchy Vysokých Tatier
Kategória:Vrchy v okrese Poprad
Kategória:Vysoké Tatry (mesto)
Emily LeProust

**Emily LeProust** je americká vedkyňa a podnikateľka. Je výkonnou riaditeľkou a spoluzakladateľkou spoločnosti Twist Bioscience, verejnej firmy, ktorá sa zaoberá syntézou DNA. Táto spoločnosť sa zaoberá syntetickou biológiou a poskytuje nástroje na výrobu inzulínu z kvasiniek, boj s maláriou, veľkovýrobu pavúčieho hodvábu alebo skladovanie informácií v DNA. V roku 2020 LeProust dostala cenu BIO Rosalind Franklin Award.

## Vzdelanie a kariéra
LeProust získala titul M.Sc. v odbore Industrial Chemistry (priemyselná chémia) na Lyon School of Industrial Chemistry v roku 1995 a titul PhD v odbore Organic Chemistry & Nucleic Acids Chemistry na University of Houston v roku 2001. Pracovala v spoločnosti Agilent, kde mala pozíciu Director of Applications and Chemistry R&D—Genomics, predtým, než spoluzaložila spoločnosť Twist Bioscience.

LeProust sa v marci 2021 účastnila cvičenia v Munich Security Conference, ktoré simulovalo prepuknutie opičích kiahní mieneného ako biologická zbraň.

## Referencie

## Zdroj

Kategória:Chemici USA
Kategória:Biochemici USA
Kategória:Podnikatelia USA
Pichliač Waldsteinov

**Pichliač Waldsteinov** () je trváca bylina z čeľade astrovité (*Asteraceae*). Jeho prirodzený areál zahŕňa strednú a juhovýchodnú Európu a Ukrajinu.

## Opis
Pichliač Waldsteinov je trváca bylina s hrubým a šikmým podzemkom, vysoká 50 až 150 cm. Byľ je priama, ryhovaná, pavučinato vlnatá, nerozkonárená alebo len chudobne prútovitá, až po vrchol listnatá, hore často previsnutá. 

Prízemné listy sú stopkaté, široko vajcovité, veľké 30 x 18 cm. Dolné byľové sú široko až okrúhlo vajcovité, krátkostopkaté, horné sú menšie, na báze zúžené, uškato objímavé. Všetky listy sú končisto laločnaté, nerovnako ostníkato zubaté, s ostníkmi do 2 mm. Čepele sú  páperisté alebo holé, na rube tenko pavučinato plstnaté, neskoršie lysé.

Purpurové kvety sú usporiadané v súkvetí, ktorým je rúrkokvetý úbor. Jednotlivé kvety v úbore sú obojpohlavné, rúrkovité, pravidelné, päťpočetné, dlhé 20 až 25 mm. Tyčiniek býva zvyčajne päť, s peľnicami zrastenými do rúrky okolo čnelky. Kalich je voľný, trváci, premenený na chocholec s perovitými štetinkami, dlhý 15 až 20 mm, slúžiaci na rozširovanie semien vetrom. 
Semenník je spodný a plodom je nažka veľká 5 až 6 mm. Zákrov s priemerom 15 až 22 mm tvoria vajcovito kopijovité listene. Vnútorné sú čiarkovito kopijovité, s odstávajúcim vrcholom, prostredné sú bez ostňov, vonkajšie často ostnaté. Ovisnuté úbory sú na konci stonky nakopené po tri až sedem. 

## Rozšírenie
Areál rozšírenia pichliača Waldsteinovho zahŕňa Poľsko, Česko, Slovensko, Rakúsko, Rumunsko, severný Balkán a Ukrajinu.

Na Slovensku sa vyskytuje v Bukovských vrchoch.

## Ekológia
Pichliač Waldsteinov rastie na horských nivách, vo vlhkých lesoch a na lesných čistinách. Kvitne od júla do augusta. Na Slovensku sa považuje za zraniteľný taxón.

## Galéria

Distel Liuthalas 020709.JPG | Dospelé jedince.
Cirsium waldsteinii 2016-05-31 2400.jpg | Ryhovaná byľ.


## Referencie

## Iné projekty

Kategória:Zraniteľné druhy
Kategória:Flóra na Slovensku
Waldsteinov
Kategória:Medonosné rastliny
Kategória:Rastliny s purpurovými kvetmi
Kategória:Eponymné rastlinné taxóny
Pichliač úzkolistý

**Pichliač úzkolistý** () je dvojročná vlhkomilná bylina z čeľade astrovité (*Asteraceae*). Jeho prirodzený areál zahŕňa mierne oblasti strednej a juhovýchodnej Európy.

## Opis
Pichliač úzkolistý je dvojročná vlhkomilná bylina s priamou a tuhou byľou, len hore rozkonárená, na dolnej časti nesúvislo ostnato krídlatá, vysoká 80 až 110 cm.

Prízemné listy sú zúžené do dlhej krídlatej stopky. Dolné byľové sú dlho zbiehavé, úzko podlhovasté až čiarkovito kopijovité, laločnaté až perovito zárezové. Prostredné sú úzko kopijovité, krátko zbiehavé, sediace, úkrojky sú vajcovité, zakončené ostňom dlhým do 4 mm. Najvyššie sú čiarkovité. Všetky listy sú holé.

Purpurové kvety sú usporiadané v súkvetí, ktorým je rúrkokvetý úbor. Jednotlivé kvety v úbore sú obojpohlavné, rúrkovité, pravidelné, päťpočetné, dlhé 7 až 10 mm. Tyčiniek býva zvyčajne päť, s peľnicami zrastenými do rúrky okolo čnelky. Kalich je voľný, trváci, premenený na chocholec s perovitými štetinkami, dlhý 5 až 8 mm, slúžiaci na rozširovanie semien vetrom. Semenník je spodný a plodom je nažka veľká do 3 mm. Vajcovitý  zákrov s priemerom do 10 mm tvoria priame listene. Vonkajšie sú tuhé, prostredné s odstávajúcim tuhým tŕňom dlhým do 3 mm.
Úbory sú v hustom chocholíku sediace alebo krátko plstnato stopkaté.

## Rozšírenie
Areál rozšírenia pichliača úzkolistého zahŕňa Česko, Rakúsko, Slovensko, Maďarsko, Rumunsko a severnú časť Balkánskeho polostrova.

Na Slovensku sa vyskytuje od Záhorskej a Podunajskej nížiny, cez Ipeľskú brázdu až po Východoslovenskú nížinu.

## Ekológia
Pichliač úzkolistý obľubuje mokré a zaplavované lúky s hlinitými pôdami. Kvitne od júna do septembra. Na Slovensku sa považuje za ohrozený taxón.

## Galéria

Cirsium brachycephalum sl43.jpg | Kvetný úbor so zákrovom.
Cirsium brachycephalum sl45.jpg | Rez rúrkokvetým úborom.
Cirsium brachycephalum sl46.jpg | Rúrkovitý kvet s nažkou a kalichom (chocholcom).
Cirsium brachycephalum sl49.jpg | Perovito štetinatý chocholec.


## Referencie

## Iné projekty

## Externé odkazy

Kategória:Ohrozené druhy
Kategória:Flóra na Slovensku
úzkolistý
Kategória:Medonosné rastliny
Kategória:Rastliny s purpurovými kvetmi
Gaetano Savi

**Gaetano Savi** (* 13. jún 1769, Florencia† 28. apríl 1844, Pisa) bol taliansky prírodovedec, botanik a mykológ.

Narodil sa vo Florencii a študoval u Giorgia Santiho (17461822) a Adolfa Targioniho Tozzettiho (18231902). V roku 1798 vydal *Flora Pisana* (flóra Pisy); v roku 1801 prvé vydanie *Trattato degli alberi della Toscana* (spis o stromoch Toskánska); v roku 1808 *Botanicon Etruscum* (botanika Etrúrie); a v roku 1818 *Flora Italiana* (flóra Talianska). Vyučoval fyziku a botaniku na univerzite v Pise a od roku 1814 riadil tamojšiu botanickú záhradu. V roku 1816 bol zvolený za člena Kráľovskej švédskej akadémie vied.

Prírodovedcami sa stali aj dvaja jeho synovia: geológ a ornitológ Paolo Savi (17981871) a botanik Pietro Savi (18111871).

Boli po ňom pomenované niektoré taxononické jednotky, v roku 1808, keď botanik Constantine Samuel Rafinesque publikoval *Savia* Raf., tento rod je teraz synonymom *[[Amphicarpaea]]* (z čeľade Fabaceae). Potom v roku 2008 Ignaz Urban a Petra Hoffmann publikovali *[[Heterosavia]]*, čo je rod z čeľade Phyllanthaceae. Rod *[[Savia]]* z *[[Phyllanthaceae]]* pomenoval Carl Ludwig von Willdenow na počesť Saviho.

## Referencie

## Iné projekty

## Zdroj

Kategória:Talianski botanici
Kategória:Talianski mykológovia
Kategória:Talianski prírodovedci
Kategória:Členovia Kráľovskej švédskej akadémie vied
Kategória:Vyučujúci na Univerzite v Pise
Kategória:Absolventi Univerzity v Pise
Kategória:Osobnosti z Florencie
Mora Moravia

**Mora Moravia** s.r.o. je moravský výrobca kuchynských spotrebičov. Spoločnosť s ručením obmedzeným nadviazala na históriu akciovej spoločnosti Homboker und Marienthaler Eisenwaren-Industrie und Handels-Aktien-Gesellschaft „Moravia” in Olmütz (slovensky Hlbočecká a Marientálska akciová spoločnosť pre priemysel a obchod so železným tovarom „Moravia” v Olomouci) v roku 1870. Na parcelách bývalej železiarne Jozefa Zwierzinu vybudoval Ignaz Carl Machanek, nemecký obchodník železiarstva z Olomouca, postupne úspešnú akciovú spoločnosť, ktorá vyvážala svoj železiarsky a plechový tovar nielen do európskych ale aj zámorských štátov. Spoločnosť sa zameriavala hlavne na výrobu klincov (vtedy v tomto odbore najväčšia spoločnosť v monarchii), ďalej železiarskeho tovaru, kovania, pántov, zámkov a kachlí. Továreň firmy Mora Moravia sídli v Hlubočkách neďaleko Olomouca, v miestnej časti Mariánské Údolí. Od roku 2005 je súčasťou slovinskej skupiny Gorenje.

## História
V roku 1994 bola spoločnosť sprivatizovaná. Fond Czech & Slovak Investment Corporation (CZIC), ktorý je spravovaný medzinárodnou investičnou bankou Flemings so sídlom v Londýne, pôsobil na priame kapitálové investície v Česku a na Slovensku už od roku 1993 a v roku 1998 vstúpil do akciovej spoločnosti Mora Moravia. Druhá polovica spoločnosti zostala vo vlastníctve manažmentu firmy. Základné imanie Mora Moravia dosahovalo výšku 50 040 tisíc korún. Generálny riaditeľ Mory Vojtech Vlček uviedol, že vedenie firmy má pripravené nové výrobné programy. Okrem varnej techniky vyrábala Mora Moravia napríklad plynové prietokové ohrievače vody či titánové komponenty pre závodné bicykle. Od roku 2005 sa Mora Moravia stala členom skupiny Gorenje. Výrobky dodáva do mnohých štátov Európy.

## Referencie

## Externé odkazy
* Oficiálna stránka Mora SK

Kategória:Elektrotechnické podniky v Česku
Kategória:Výrobcovia domácich spotrebičov
Kategória:Podniky v Olomouckom kraji
Kategória:Hlubočky
Kategória:Podniky založené v 1870
Johan Wohlert

**Johan Haslund Wohlert** (* 10. marec 1976) je basgitarista dánskej indie hudobnej skupiny Mew. Zo skupiny odišiel 11. apríla 2006, pretože nemal pocit, že by mohol byť rockovou hviezdou a zároveň dobrým otcom.

Bol priateľom Pernille Rosendahlovej, speváčky už rozpustenej kapely Swan Lee, ktorá je tiež matkou jeho dieťaťa Tristana, ktorý sa narodil v máji 2006. 

Johan Wohlert a Pernille Rosendahl založili novú kapelu The Storm v roku 2007 a vo februári 2008 vydali svoj prvý album *Where the Storm Meets the Ground*. Album nebol dobrý pre dánskych kritikov alebo verejnosť.

Johan navštevoval folkeskole v Bernadotteskolen a je absolventom Østre Borgerdyd Gymnasium. V júni 2014 bol na hudobnom festivale NorthSide Festival v Aarhuse oznámený jeho návrat do skupiny Mew.

## Referencie

## Zdroj

Kategória:Dánski basgitaristi
Finále BWF World Tour

**BWF World Tour Finals** alebo **HSBC BWF World Tour Finals** je každoročný záverečný bedmintonový turnaj, ktorý sa koná v decemberi. Právo účasti na tomto turnaji majú len hráči s najvyšším počtom bodov získaných z podujatí BWF v danom kalendárnom roku. Na tomto záverečnom turnaji sa hrá o celkovú finančnú odmenu vo výške najmenej 2 500 000 USD.

## Podrobnosti

### Právo účasti
Na záverečnom turnaji BWF World Tour Finals sa môže zúčastniť 8 najlepších hráčov/párov v každej disciplíne podľa počtu získaných bodov v rebričku, pričom štartovať na tomto turnaji môžu maximálne dvaja hráči/páry z rovnakej krajiny.

Ak sú dvaja alebo viacerí hráči v rebríčku na rovnakom mieste, postup na turnaj je určený podľa týchto kritérií:

* Hráč ktorý sa zúčastnil čo najviac turnajov BWF World Tour;
* Hráč kotrý získal najviac bodov v turnajoch BWF World Tour od 1 júla aktuálneho roka.

### Peňažná odmena
Turnaj ponúka minimálne celkové odmeny (prize money) vo výške 2 500 000 USD.  Rozdelenie peňažných výhier v roku 2024: 

### Body do svetového rebríčka
Nižšie je uvedené rozdelenie bodov pre každú fázu turnaja na základe bodového systému BWF pre podujatie BWF World Tour Final. 

## Víťazy turnaja

## Finálové zápasy

## Referencie

## Extérne odkazy
* Oficiálna stránka BWF World Tour Finals
* Oficiálna stránka BWF World Tour

## Zdroj

Kategória:Bedminton
Krasnogorsk

**Krasnogorsk** () je mesto v Moskovskej oblasti v Rusku. Pri sčítaní ľudu v roku 2010 malo skoro 117 000 obyvateľov.

## Poloha
Krasnogorsk leží približne 25 kilometrov severozápadne od centra Moskvy tesne za jej hranicami a moskovským diaľničným okruhom. Ďalšie najbližšie mesta sú Chimki na severovýchod a Dedovsk na severozápad.

## Dejiny
Krasnogorsk vznikol v roku 1932 ako sídlisko mestského typu zlúčením niekoľkých existujúcich dedín, okrem iných dediny *Pavšino* podľa ktorej je pomenovaná hlavná krasnogorská železničná zastávka. Mestom je od roku 1940.

22. marca 2024 sa koncertná sieň *Crocus City Hall* stala terčom teroristického útoku pri ktorom zahynulo minimálne 60 ľudí a viac než 140 bolo zranených.

## Firmy
* KMZ, výrobca fotoaparátov

## Osobnosti mesta
* Vladimir Petrov (* 1947† 2017), hokejista

## Referencie


## Iné projekty

## Externé odkazy
* Oficiálny web 
* Krasnogorsk na ''mojgorod.ru'' 

## Zdroj

Kategória:Mestá v Rusku
Hajdošík (vrch v Bukovských vrchoch)

**Hajdošík** () je vrch v Bukovských vrchoch, krajinnom celku Polonín. Leží nad obcou Topoľa, približne  severovýchodne od Sniny. 

## Poloha
Nachádza sa v strednej časti Bukovských vrchov, v geomorfologickom podcelku Bukovce. Masív leží v Prešovskom kraji, v okrese Snina a zasahuje na katastrálne územie obcí Topoľa a Stakčín. Najbližšími sídlami sú južne situovaný Príslop a Topoľa, východne sa nachádza Runina a severozápadne je bývalá, dnes zaniknutá obec Veľká Poľana a severne rovnako zaniknuté Ruské. Masív je súčasťou Národného parku Poloniny.

## Opis
Hajdošík leží v hrebeni, ktorý vybieha juhozápadným smerom z Pľaše () v hlavnom hrebeni na slovensko-poľskej hranici. Západným smerom sa nachádzajú Skory (), Hrčasté (), Borsuk (), Brinky () a Holica (), južným Jabloňov (), Nastaz (), Kalinovec (), Lesík (), Dielnica () a Rožok (), východným Stolová (), Bukovec (), Vyšna Brackaňa (), Kýčera (), Veľký Bukovec (), Čelo (), Jarabá skala () a Ďurkovec () a severným Saganovec (), Pľaša (), Kurníkov Beskyd (), Kruhliak (), Kučalata (), Rypy () a Strop (). Hrebeňom vedie rozvodie a tak voda zo západnej časti odteká Záhradným potokom do Cirochy, pokým východné a južné svahy odvodňuje riečka Ulička do Uhu. Na vrchol nevedie značená turistická trasa. 

### Výhľady
Vrchol pokrýva lesný porast, ktorý neumožňuje rozhľad. Z vhodných lokalít je vidieť okolité vrcholy Bukovských vrchov, ojedinele tiež Vihorlatské a Slanské vrchy, poľské Bieščady a ukrajinské Karpaty.

## Prístup
Na vrchol nevedie značený turistický chodník, preto prístup je možný neznačenými chodníkmi z blízkej obce Topoľa.

## Referencie

## Pozri aj
* Bukovské vrchy
* Bukovce (geomorfologický podcelok)
* Národný park Poloniny
* Zoznam vrcholov v Bukovských vrchoch

## Externé odkazy
* Poloha na turistickej mape

Kategória:Vrchy v Bukovských vrchoch
Kategória:Vrchy pod 1000 metrov na Slovensku
Kategória:Vrchy v okrese Snina
Kategória:Stakčín
Kategória:Topoľa (okres Snina)
Ježibaba (rod)

**Ježibaba** () je rod trvácich bylín z čeľade astrovité (*Asteraceae*). Prirodzený areál tohto rodu zahŕňa mierne oblasti Eurázie a severnej Afriky.

## Opis
Druhy rodu ježibaba sú trváce byliny vysoké do 150 cm. Byle sú priame, jednoduché až rozkonárené, bielo plstnaté i žliazkaté.

Listy sú v obryse podlhovasto elipsovité až vajcovité, dolné dlhostopkaté, ostatné sediace a objímavé, jeden až dvakrát perovito zárezové až strihané. Na líci sú štetinaté alebo žliazkato chlpaté, na rube plstnaté a na okraji s ostňami.  

Belasé, sivé alebo biele kvety sú usporiadané v guľatom rúrkokvetom úbore. Jednotlivé kvety v úbore sú obojpohlavné, rúrkovité, pravidelné a päťpočetné. Tyčiniek býva päť, s peľnicami zrastenými do rúrky (súpeľnicový kvet) okolo čnelky. Kalich je trváci, premenený na chocholec s voľnými alebo zrastenými štetinkami, slúži na rozširovanie semien vetrom. Semenník je spodný, plodmi sú valcovité a husto chlpaté nažky. Troj až päťradový zákrov pozostáva z voľných alebo na báze zrastených listeňov. Úbory v tvare guľatých hlávok sú jednotlivé, s priemerom do 60 (65) mm.

## Rozšírenie
Areál rozšírenia rodu ježibaba zahŕňa mierne oblasti Eurázie a severnej Afriky. Zavlečený je vo Švédsku, Kanade, Spojených Štátoch a v Austrálii.

Na Slovensku sa v teplejších oblastiach vyskytuje od Devínskej Kobyly po Východoslovenskú nížinu, v pohorí Burda, v Slovenskom krase a Slovenskom raji.

## Ekológia
Na Slovensku zástupcovia rodu ježibaba rastú v teplejších oblastiach na výslnných kamenistých stráňach, krasových stepiach, na pasienkoch, v lomoch a na rumoviskách. Obľubuje vysychavé, výživné, kamenisté i hlinité pôdy. Kvitnú od júna do septembra. Poddruh ježibaba belasá rusínska je u nás považovaná za kriticky ohrozený taxón.

## Význam a využitie
Niektoré druhy z rodu ježibaba sa pestujú ako medonosné rastliny a okrasné trvalky.   

## Druhy
### Druhy rastúce na Slovensku
V prirodzenom prostredí z rodu ježibaba na Slovensku rastú tieto druhy a poddruhy:

### Ostatné druhy
Podľa súčasného stavu poznania patrí do rodu ježibaba okolo 219 akceptovaných druhov :

## Referencie

## Iné projekty

Kategória:Flóra na Slovensku
Kategória:Bodliakovaté

Kategória:Medonosné rastliny
Predný Holý vrch

**Predný Holý vrch** (; ) je vrch v Tatrách na Slovensku. Leží nad Podbanským, približne  severovýchodne od Liptovského Hrádku. Celá táto časť Tatier je prísna rezervácia, kde je vstup turistov zakázaný. 

## Poloha
Nachádza sa v centrálnej časti Tatier, v geomorfologickom podcelku Západné Tatry a ich časti Liptovské kopy. Leží v Prešovskom kraji, v okrese Poprad a na katastrálnom území mesta Vysoké Tatry. Najbližším sídlom je juhozápadne situované Podbanské, južne sa nachádza Východná a Važec, juhovýchodne Štrbské Pleso, Tatranská Štrba a Štrba, severovýchodne Tatranská Javorina a severne mesto Zakopané. Vrch sa nachádza v Tatranskom národnom parku a hrebeňom vedie hranica národnej prírodnej rezervácie Tichá dolina a Kôprová dolina.

## Opis
Predný Holý vrch leží v strednej časti hrebeňa Kôp, ktorý vedie z Hladkého štítu () v hlavnom hrebeni Vysokých Tatier juhozápadným smerom na Krížnu (). Severným smerom sa nachádza Svinica (), Veľká kopa (), Kasprov vrch (), Magura (), Kondratova kopa () a Temniak (), západným Poľská Tomanová (), Smrečiny (), Veľká Brdárova grapa (), Brdárová zvonica (), Veľká Kamenistá (), Bystrá () a Holý vrch (), južným Malé Krížne (), sedlom oddelená Krížna (), Všiváky (), Vyšná Priehyba () a Kriváň () a východným Krátka (), Ostrá (), Nefcerské veže (), Kôprovský štít () a Zadná Garajova kopa (). 

Západné svahy padajú do údolia Kôprovica, ktorou vodu z tejto časti odvádza rovnomenný potok do Tichého potoka. Voda z juhovýchodných častí hrebeňa odteká do Kôprovského potoka a tak celá oblasť patrí do povodia Belej a Váhu. 

### Výhľady
Turisticky neprístupný hôľnato-skalnatý vrchol poskytuje kruhový rozhľad. Vzhľadom na polohu a nadmorskú výšku sú z Holého vrchu viditeľné len blízke doliny a okolité vrchy Vysokých a Západných Tatier a časť Nízkych Tatier.

## Prístup
Vrch sa nachádza na území národnej prírodnej rezervácie s najvyšším stupňom ochrany a Tatranského národného parku, preto vstup do tejto časti Tatier je zakázaný. 

## Referencie

## Pozri aj
* Liptovské kopy
* Tichá dolina (národná prírodná rezervácia) 
* Kôprová dolina (národná prírodná rezervácia)
* Tatranský národný park
* Zoznam vrcholov v Západných Tatrách

## Iné projekty

## Externé odkazy
* Poloha na turistickej mape

Kategória:Tisícovky na Slovensku
Kategória:Vrchy Západných Tatier
Kategória:Vrchy v okrese Poprad
Kategória:Vysoké Tatry (mesto)
Short Stirling

**Short Stirling** bol britský štvormotorový ťažký bombardér používaný na začiatku druhej svetovej vojny. Bol prvý štvormotorový bombardér RAF, ktorý vstúpil do služby.

## Vznik a vývoj
V júli 1936 vydalo ministerstvo letectva špecifikáciu B.12/36, ktorá požadovala štvormotorový bombardér s maximálnou rýchlosťou 450 km/h a s doletom 3 000 míľ.

Prvý prototyp bol poháňaní štyrmi motormi Bristol Hercules II a bol pilotovaný Johnom Lankesterom Parkerom.

## Špecifikácia
náhľad|3-pohľadová kresba Short Stirling Mark I s profilom klzáku-remorkéra/prepravného Marka IV.
### Technické údaje
***Posádka:** 7
***Rozpätie:** 30,22 m
***Dĺžka:** 27,62 m
***Výška:** 6,94 m
***Nosná plocha:** 135,82 m²
***Hmotnosť prázdneho lietadla:** 19 750 kg
***Vzletová hmotnosť:** 31 780 kg 
***Pohon:** 4 × hviezdicový motor Bristol Hercules XVI
***Výkon motora:** 1650 hp (1213 kW)

### Výkony
***Max. rýchlosť:** 450 km/h
***Cestovná rýchlosť:** 375 km/h
***Stúpavosť:** 4,10 m/s
***Dostup:** 5 490 m
***Dolet:** 4 830 km

### Výzbroj
* 8 x guľomet Browing, 2x kalibru 0.303 in (7,7 mm) v chvostovej veži a 2x v chrbtovej veži 
* 6 500 kg bômb
* 6 350 kg bômb

## Referencie

## Iné projekty

Kategória:Britské bombardovacie lietadlá
Teroristický útok v Krasnogorsku

**Streľba v Krasnogorsku** sa odohrala 22. marca 2024 večer v koncertnej sieni *Crocus City Hall* krátko pred začiatkom koncertu skupiny *Piknik* v Krasnogorsku, meste na západnom okraji Moskvy. Štyria maskovaní ozbrojenci v bojových uniformách zahájili paľbu z automatických zbraní na dav čakajúci na koncert. Útočníci tiež použili výbušniny a založili požiar.

Útok si vyžiadal najmenej 137 obetí, a viac ako 185 zranených. Ide o jeden z najhorších útokov proti civilnému obyvateľstvu Ruska od Beslanského masakeru v roku 2004.

Dva týždne pred teroristickým útokom varovali americké tajné služby o útoku v najbližších 48 hodinách. Veľvyslanectvo Spojených štátov v Moskve, ku ktorému sa pripojili aj veľvyslanectvá ďalších krajín, vyzvalo svojich občanov, aby sa vyhýbali verejným zhromaždeniam. Tieto varovania Vladimír Putin odmietol a označil ako zjavné vydieranie a pokus Západu zastrašiť a destabilizovať ruskú spoločnosť.

K útoku sa prihlásila teroristická organizácia Islamský štát.

## Referencie

## Iné projekty

## Zdroj
* 

Kategória:Masakre v Rusku
Kategória:Teroristické útoky
Kategória:2024 v Rusku
Kategória:Moskovská oblasť
Kvalifikácia na Majstrovstvá sveta vo futbale 2026 – Oceánia

**Oceánska časť kvalifikácie na Majstrovstvá sveta vo futbale 2026** je jednou zo šiestich kontinentálnych častí kvalifikácie na Majstrovstvá sveta vo futbale 2026. Je určená pre národné tímy, ktoré sú členmi Futbalovej konfederácie Oceánie (OFC). Do kvalifikácie sa prihlásilo všetkých jedenásť členov konfederácie. Oceánii je po prvýkrát v histórii ponúknuté jedno miesto na finálovom turnaji a jedno miesto v interkontinentálnej baráži.

## Formát
**Prvé kolo:** Štyri tímy (v rebríčku FIFA na 8. až 11. mieste) hrali vyraďovací turnaj o postup do druhého kola. Víťaz postúpil do druhého kola.

**Druhé kolo:** Víťaz prvého kola a sedem tímov v rebríčku na 1. až 7. mieste bolo rozdelených do dvoch skupín. Najlepšie dva tímy z každej skupiny postúpili do tretieho kola.
náhľad|
**Tretie kolo:** Postupujúci z druhého kola budú hrať vyraďovací turnaj. Víťaz turnaja sa kvalifikuje na Majstrovstvá sveta. Porazený finalista postúpi do interkontinentálnej baráže.

## Prvé kolo
Vyraďovací turnaj prvého kola hostila Samoa. Na turnaji sa predstavili štyri najhoršie tímy podľa rebríčka FIFA. 

## Druhé kolo
Skupiny druhého kola hostili Nový Zéland, Vanuatu a Papua-Nová Guinea. Hralo sa v októbri a v novembri 2024.

### Skupina A

|}

### Skupina B

|}

## Tretie kolo
Tretie kolo je naplánované na marec 2025.

### Semifinále

### Finále

## Interkontinentálna baráž
Porazený finalista tretieho kola sa v interkontinentálnej baráži pripojí k jednému tímu z CONMEBOL, AFC, CAF a k dvom tímom zo zóny CONCACAF. Tímy budú v baráži zoradené podľa rebríčku FIFA, kde dve najlepšie tímy budú hrať finále baráže, zatiaľ čo ostatné tímy budú hrať semifinále. Najlepšie dva tímy sa kvalifikujú na Majstrovstvá sveta vo futbale 2026.

## Kvalifikované tímy

## Referencie

## Zdroj

Kategória:Kvalifikácia na Majstrovstvá sveta vo futbale 2026
Bridgette Wilsonová

**Bridgette Wilsonová – Samprasová** (; * 25. september 1973, Gold Beach, Oregon, USA) je americká herečka, známa z filmov ako *Posledný akčný hrdina* (1993), *Mortal Kombat* (1995), *[[Viem, čo ste robili minulé leto]]* (1997), *Comeback* (1999), *Svadby podľa Mary* (2001), *Návštevníci: Cesta do Ameriky * (2001), *Superzvodcovia 2* (2002),  a *Sonny Liston: Ťažká váha* (2008).

## Detstvo a mladosť

Wilsonová sa narodila a vyrastala v meste Gold Beach v štáte Oregon. Počas štúdia na strednej škole, súťažila v školskom volejbalovom družstve. V roku 1990 bola korunovaná ako Miss Teen USA v Biloxi v štáte Mississippi a bola druhou kandidátkou z Oregonu, ktorá získala korunku krásy. Vyštudovala Gold Beach High School v roku 1991.

## Kariéra

Krátko po tom, ako získala titul Miss Teen USA, sa Wilsonová začala venovať herectvu. V roku 1993 si zahrala vedľajšiu postavu vo filme *Posledný akčný hrdina*. V roku 1995 ju zviditeľnila rola Sonyii Blade, vo filme *Mortal Kombat* a v rovnakom roku si zahrala aj po boku Adama Sandlera, vo filme *Billy Madison*.

V roku 1997 hrala vo filmoch *Nevlastná sestra*, *[[Viem, čo ste robili minulé leto]]* a *[[Pravá blondínka (1997)|Pravá blondínka]]*. Po boku herečky Tyry Banks si zahrala vo filme *Falošná láska* z roku 1998.

V roku 1999 sa pripojila k hereckému obsadeniu ako Ali Larter, Famke Janssen, Geoffrey Rush a Peter Gallagher vo filme *[[Dom hrôzy (film)|Dom hrôzy]]*.

V roku 2001 si zahrala v romantickej komédii *Svadby podľa Mary* a v komédii *Návštevníci: Cesta do Ameriky *. V roku 2003 hosťovala v jednej epizóde televízneho seriálu *[[C.S.I.: Kriminálka Miami]]*.

Predtým, ako Wilsonová odišla do hereckému dôchodku si zahrala vo filme *Sonny Liston: Ťažká váha*.

Účinkovala aj v divadle off-Broadway v divadelnej inscenácii *The Rocky Horror Show*. V roku 2006 bola jednou z porotcov súťaže Miss Universe.

Wilsonová sa venuje aj spevu.

## Súkromný život

Wilsonovej manželom je od roku 2000 profesionálny tenista Pete Sampras, s ktorým má dvoch synov. V decembri 2022 bola Wilsonovej diagnostikovaná rakovina vaječníkov.

## Iné projekty

## Externé odkazy
* 
* 

## Zdroj

Kategória:Filmové herečky USA
Kategória:Televízne herečky USA
Kategória:Dabingové herečky USA
Kategória:Modelky USA
Kategória:Osobnosti z Oregonu
Dom hrôzy (film)

***Dom hrôzy*** () je americký nadprirodzený hororový film z roku 1999, ktorý režíroval William Malone. Film je remakeom rovnomenného filmu z roku 1959, ktorý režíroval William Castle. Film produkovali Robert Zemeckis a Joel Silver. Film mal premiéru počas Halloweenského víkendu v roku 1999.

Film hovorí príbeh o skupinke neznámych ľudí, ktorí sú pozvaní na párty v opustenom blázinci, kde im magnát zábavného parku každému ponúkne 1 milión dolárov, ak dokážu prežiť noc.

Film získal negatívne recenzie od filmových kritikov, ale mal komerčný úspech v pokladniach. Celosvetovo zarobil 43 miliónov dolárov.

V roku 2007 film získal pokračovanie s názvom *Return to House on Haunted Hill*, v ktorom si z pôvodného filmového obsadenia zahral Jeffrey Combs.

## Obsadenie
* Famke Janssen
* Geoffrey Rush
* Taye Diggs
* Bridgette Wilson
* Ali Larter
* Chris Kattan
* William Malone
* Peter Gallagher
* Jeffrey Combs
* Max Perlich
* Lisa Loeb
* James Marsters
* Peter Graves

## Zdroj

Kategória:Filmy z 1999
Kategória:Hororové filmy USA
Kategória:Filmy Warner Bros.
Kategória:Filmy podľa názvu
Ježibaba belasá

**Ježibaba belasá** () je trváca bylina z čeľade astrovité (*Asteraceae*). Jej prirodzený areál zahŕňa mierne oblasti od Európy po západnú Sibír a Mongolsko.

## Opis
Ježibaba belasá je trváca bylina vysoká vysoká 20 až 60 cm. Byľ je  rozkonárená, bielo plstnatá, zriedka lysá, často s vtrúsenými žliazkatými chlpmi.

Listy sú v obryse elipsovité, jeden až dvakrát perovito strihané.  Segmenty sú čiarkovité až podlhovasto kopijovité, trojuholníkovité až podlhovasté, s ostňami dlhými 3 až 15 mm. Na líci sú riedko žliazkato chlpaté alebo slabo pavučinaté, na rube bielo plstnaté.

Modré, zriedka biele kvety sú usporiadané v guľatom rúrkokvetom úbore s priemerom 35 až 45 mm. Jednotlivé kvety v úbore sú obojpohlavné, rúrkovité, pravidelné a päťpočetné. Tyčiniek býva zvyčajne päť, s peľnicami zrastenými do rúrky okolo čnelky. Kalich je trváci, premenený na chocholec na báze zrastený a slúži na rozširovanie semien vetrom. Semenník je spodný a plodom je nažka. Zákrov tvorí 20 až 22 listeňov. Vonkajšie sú čiarkovito kopijovité, vnútorné končisté a brvité.

## Rozšírenie
Areál rozšírenia ježibaby belasej zahŕňa mierne oblasti od Španielska cez strednú a východnú Európu po európske Rusko, západnú Sibír, čínsky Sin-ťiang a Mongolsko. Zavlečená je v Spojených Štátoch.

Na Slovensku je občas pestovaná ako medonosná rastlina alebo okrasná trvalka, pričom niekedy uniká do okolia a splanieva.

## Ekológia
Ježibaba belasá rastie na výslnných kamenitých stráňach a v krasových stepiach. Kvitne od júla do augusta.

## Poddruhy
V rámci druhu sú akceptované tieto poddruhy a variety:
**[[Echinops ritro var. elbursensis]]* – Irán.
**[[Echinops ritro subsp. meyeri]]* – európske Rusko až západná Sibír a stredná Ázia.
*ježibaba belasá pravá (*Echinops ritro subsp. ritro*) – Európa až Mongolsko.
*ježibaba belasá rusínska (*Echinops ritro subsp. ruthenicus*) – stredná Európa až čínsky Sin-ťiang.  
**[[Echinops ritro subsp. sartorianus]]* – Grécko. 
**[[Echinops ritro subsp. thracicus]]* – Bulharsko. 

## Referencie

## Iné projekty

Kategória:Najmenej ohrozené druhy
Kategória:Flóra na Slovensku
belasá
Kategória:Medonosné rastliny
Kategória:Rastliny s bielymi kvetmi
Kategória:Rastliny s modrými kvetmi
HKM Rimavská Sobota

**HKM Rimavská Sobota** je slovenský hokejový klub z mesta Rimavská Sobota. V sezóne 2023/24 klub pôsobil v TIPOS Slovenskej hokejovej lige. V aktuálnej sezóne 2024/25 klub pôsobí v 2. Slovenskej hokejovej lige.

## História klubu
Hokej v Rimavskej Sobote sa datuje od otvorenia zimného štadióna v roku 1988. Zo začiatku sa hrávali len okresné súťaže. Na prelome osemdesiatych a deväťdesiatych rokov vznikol hokejový klub ZŤS Rimavská Sobota, ktorý hrával už krajskú súťaž. 

V roku 1995 vznikol seniorský klub HK Transexpres Rimavská Sobota, ktorý najprv hrával krajskú súťaž a následne sa do Rimavskej Soboty dostala prvýkrát celoslovenská druhá liga. V nej HK Transexpres zaznamenal aj nemalé úspechy, keď bojoval o popredné priečky v play-off. V roku 2004 sa čisto mládežnícky klub HC ORMET Rimavská Sobota premenoval na HKM Rimavská Sobota, ktorý už zastrešoval aj seniorský hokej. Od sezóny 2008/2009 sa v Rimavskej Sobote hráva poloprofesionálna druhá hokejová liga, v ktorej si Rimavská Sobota rýchlo našla svoje stabilné miesto a rýchlo sa stala favoritom, keď už rok po debutujúcej sezóne vyhrala základnú časť. Zopakovať sa jej to podarilo aj v sezóne 2011/2012, keď si zahrala finále s Partizánskym. V bojoch o prvú ligu však podľahla súperovi 2:1 na zápasy. V sezóne 2017/2018 HKM ostalo tesne pred bránami finále, no napriek tomu sa hokejisti tešili z bronzových medailí. 

V nasledujúcej sezóne sa druhýkrát v krátkej histórii prebojovala Rimavská Sobota do finále druhej ligy, no z víťazstva 2:1 na zápasy sa tešili Levice. V doteraz poslednej sezóne sa Soboťania stali víťazmi základnej časti, no do finále sa nedokázali prebojovať cez Humenné. Následne mali odohrať sériu o celkové tretie miesto s Púchovom, ale kvôli pandémii koronavírusu sa táto séria neodohrala.

V sezóne 2022/23 sa Rimavskej Sobote podarilo postúpiť po prvýkrát v histórii klubu do TIPOS Slovenskej hokejovej lige keď vyhrala 2. hokejovú ligu. Vo finále zdolali tím HK Detva 3:1 na zápasy.

## Úspechy klubu
 TIPOS Slovenská hokejová liga

* **12. miesto:** 2023/24 (zostup do 2. ligy)

 2. hokejová liga

* **1. miesto:** Súbor:Med_1.png 2022/23 (postup do 1. ligy)
* **2. miesto:** Súbor:Med_2.png 2011/12, 2018/19, 2021/22
* **3. miesto:** Súbor:Med_3.png 2009/10, 2017/18
***4. miesto:** 2024/25

## Káder pre sezónu 2023/24

### Tréner

*  Vladimír Klinga

### Brankári

*  #92 Adam Nagy
*  #88 Richard Pončák

### Obrancovia

*  #3 Michal Fridel
*  #9 Jakub Soveľ
*  #11 Filip Danko
*  #16 Matej Štefan Lörincz
*  #17 Peter Ordzovenský
*  #26 Rejnis Demiters
*  #27 Sebastián Droppa
*  #89 Jozef Rákoš

### Útočníci

*  #8 Adam Haluška
*  #10 Saku Kivinen
*  #12 Radovan Cútt
*  #14 Jakub Čunderlík
*  #18 Jakub Kožuch
*  #19 Ivan Jakubík
*  #24 František Ridzoň
*  #25 Alex Novota
*  #27 Viktor Dreisig
*  #28 Vladislav Solomonchak
*  #33 Jakub Jadrný
*  #57 Adam Tužinský
*  #68 Filip Mlynčár
*  #77 Dalibor Ďuriš
*  #78 Tomáš Nauš
*  #87 Peter Klajban

## Externé odkazy
https://hkmrs.webnode.sk/sezona-2010-2011/muzi/ 

Kategória:Slovenské hokejové kluby
Kategória:Šport v Rimavskej Sobote
Lesley Ugochukwu

**Lesley Chimuanya Ugochukwu** (* 26. marec 2004, Rennes, Francúzsko) je francúzsky futbalista, ktorý hráva na pozícii stredopoliara v anglickom klube Chelsea. 

## Klubová kariéra

### Rennes
Ugochukwu začínal s futbalom v tíme ASPTT Rennes. Do akadémie Stade Rennais prišiel v roku 2012 vo veku osem rokov. Cez akadémiu a B-tím sa dostal do prvého tímu kde dňa 25. apríla 2021 debutoval pri výhre 5:1 nad Dijonom.

Dňa 5. decembra 2021 strelil Ugochukwu svoj prvý gól v tíme pri výhre 5:0 nad AS Saint-Étienne.

### Chelsea
V auguste 2023 prestúpil Ugochukwu do anglického klubu Chelsea kde podpísal kontrakt na sedem rokov. Dňa 13. augusta debutoval ako náhradník pri remíze 1:1 s Liverpoolom.

## Štatistiky kariéry

### Klubové
*K 24. marcu 2024*

**Poznámky**

**<small><sup>1</sup></small>** Európska konferenčná liga UEFA

**<small><sup>2</sup></small>** Európska liga UEFA

## Referencie

## Iné projekty

## Externé odkazy
https://www.transfermarkt.com/lesley-ugochukwu/profil/spieler/711999

## Zdroj

Kategória:Francúzski futbalisti
Kategória:Hráči Stade Rennais FC
Kategória:Hráči Chelsea FC
Kategória:Hráči Ligue 1
Kategória:Hráči FA Premier League
Kategória:Osobnosti z Rennes
Cesare Casadei

**Cesare Casadei** (* 10. január 2003, Ravenna, Taliansko) je taliansky profesionálny futbalista, ktorý hráva na poste záložníka v anglickom klube Chelsea.

## Klubová kariéra

### Raná kariéra
Casadei začínal s futbalom v tíme AC Cervia. Neskôr pôsobil v Cesene. V roku 2018 prišiel ako 15-ročný do akadémie Interu Miláno.

### Chelsea
V roku 2022 prestúpil Casadei do akadémie Chelsea kde podpísal šesťročný kontrakt.

#### Hosťovania
Dňa 30. januára 2023 bol Casadei poslaný na hosťovanie do Readingu v Championship. Svoj profesionálny debut si odkrútil 4. februára pri remíze 2:2 s Watfordom. Svoj prvý gól strelil 15. marca pri prehre 1:2 s Blackburnom Rovers. Počas hosťovania v tíme odohral 15 zápasov a strelil jeden gól. Reading však zostúpil do EFL League One.

Dňa 15. augusta 2023 bol Casadei poslaný na hosťovanie do Leicesteru City. O štyri dni neskôr debutoval v tíme ako náhradník pri výhre 2:1 nad Cardiffom City v ktorom strelil rozhodujúci gól.

### Návrat do Chelsea
Dňa 19. januára 2024 bol Casadei stiahnutý z hosťovania. Na konci mesiaca tak Casadei debutoval v Premier League pri prehre 1:4 s Liverpoolom.

## Medzinárodná kariéra
Casadei reprezentoval Taliansko do 20 rokov na Majstrovstvách sveta vo futbale hráčov do 20 rokov v roku 2023. S tímom sa dostal do finále kde ale prehrali s Uruguajom. Casadei získal turnajové ocenenie Zlatá lopta aj Zlatá kopačka. Na turnaji strelil Casadei sedem gólov.

## Štatistiky kariéry

### Klubové
*K 24. marcu 2024*

## Úspechy hráča
**Taliansko U20**

* 2. miesto MS do 20 rokov: 2023

**Individuálne**

* Zlatá lopta MS do 20 rokov: 2023
* Zlatá kopačka MS do 20 rokov: 2023

## Referencie

## Iné projekty

## Externé odkazy
https://www.transfermarkt.com/cesare-casadei/profil/spieler/622380

## Zdroj

Kategória:Talianski futbalisti
Kategória:Hráči Chelsea FC
Kategória:Hráči Reading FC
Kategória:Hráči Leicester City FC
Kategória:Hráči FA Premier League
Kategória:Hráči AC Cesena
Kategória:Hráči FC Internazionale Miláno
Majstrovstvá sveta v ľadovom hokeji 2028

**Majstrovstvá sveta v ľadovom hokeji 2028** budú v poradí 91. majstrovstvá sveta v ľadovom hokeji. Turnaj Top divízie sa bude hrať v Paríži a Lyone vo Francúzsku od 12. do 28. mája 2028 

## Kvalifikované tímy
**Kvalifikované ako hostiteľ**
* Francúzsko 
## Dejiská

## Referencie

Kategória:Majstrovstvá sveta v ľadovom hokeji

Kategória:Ľadový hokej v 2028
Kategória:Ľadový hokej vo Francúzsku
Kategória:2028 vo Francúzsku
Kategória:Športové podujatia v Paríži
Kategória:Športové podujatia v Lyone
Krivoštianka

**Krivoštianka** môže byť:

* geomorfologická časť Vihorlatských vrchov, pozri Krivoštianka (geomorfologická časť)
* vrch vo Vihorlatských vrchoch (), pozri Krivoštianka (vrch vo Vihorlatských vrchoch)
Turistická značkovaná trasa číslo 5118

**Turistická značkovaná trasa číslo 5118** je zelená trasa v Malých Karpatoch, ktorá vedie z Breziniek na železničnú stanicu Buková.  Dĺžka trasy je 15 km. Turistická trasa je v správe Klubu slovenských turistov.
 __NOTOC__
## Priebeh trasy

## Referencie

## Pozri aj
* Zoznam turistických značkovaných trás v Malých Karpatoch

## Iné projekty

## Externé odkazy
* Trasa na turistickej mape

5118
5118
Vihorlatská hornatina

**Vihorlatská hornatina** je geomorfologická časť podcelku Vihorlat vo Vihorlatských vrchoch. Zaberá centrálnu, najvyššiu časť pohoria s najvyšším vrchom Vihorlat ().

## Polohopis
Územie sa nachádza v strednej časti podcelku a zaberá pás napriek celým pohorím. Severný okraj hornatiny tak nadväzuje na Beskydské predhorie a jeho podcelky Humenské podolie na severozápade a Ublianska pahorkatina na severovýchode, juhovýchodne pokračujú Vihorlatské vrchy časťou Jasenovská hornatina. Južným smerom svahy klesajú do Východoslovenskej pahorkatiny a jej časti Podvihorlatská pahorkatina a západne a severozápadne nadväzuje Kyjovská planina, patriaca opäť Vihorlatu. 

Hornatina zasahuje na územie Prešovského a Košického kraja a okresov Snina, Humenné, Sobrance a Michalovce. Časť hornatiny zasahuje do Vojenského obvodu Valaškovce. Severne sa zvažujúce svahy a doliny odvádzajú vodu do Cirochy, južne smerujúce potoky vodu odvádzajú do Uhu, oba patriace do povodia Bodrogu. Medzi najvýznamnejšie vodné toky patrí Barnov a Kamenica v severnej a Okna, Porubský a Jovsiansky potok v južnej časti.

## Chránené územia
Veľká časť oblasti patrí do Chránenej krajinnej oblasti Vihorlat. Osobitne chránenými územiami sú PP Sninský kameň, PP Čierny potok, PP Malé Morské oko, PR Ďurova mláka, PR Jedlinka, PR Baba pod Vihorlatom, PR Pod Tŕstím a NPR Postávka, NPR Motrogon, NPR Vihorlat, NPR Jovsianska hrabina a NPR Morské oko.

## Turizmus
Najvyššia časť Vihorlatských vrchov patrí medzi turisticky atraktívne oblasti, kde sa nachádzajú obľúbené ciele návštevníkov. V centre Vihorlatskej hornatiny je Morské oko a nad ním sa vypínajú obľúbené vyhliadkové vrchy Sninský kameň (), Nežabec () a Motrogon (), no tiež západnejšie ležiaci Vihorlat (). 

### Turistické trasy
*  červeno značený chodník vedie hrebeňom cez Nežabec (), Sninský kameň (), Motrogon () a Lysák () do Remetských Hámrov.
*  modro značený chodník:
** z Remetských Hámrov k Morskému oku
** zo Sniny na Sninský kameň ()
*  zeleno značený chodník z Poruby pod Vihorlatom na Vihorlat () a do sedla Rozdiel

## Referencie

## Pozri aj
* Vihorlatské vrchy
* Vihorlat (geomorfologický podcelok)
* Geomorfologické členenie Slovenska

Kategória:Vihorlatské vrchy
Kategória:Hornatiny na Slovensku
Kategória:Geomorfologické časti na Slovensku
Potôčik (prítok Mlynice)

**Potôčik** je potok v geomorfologickom celku Kozie chrbty v regióne Tatry v Prešovskom kraji v okrese Poprad. Je ľavostranným prítokom vodného toku Mlynica v povodí Popradu. Má dĺžku .
## Ráztoka
Začína sa na ráztoke vodného toku Vesník v  v geomorfologickom celku Kozie chrbty v geomorfologickom podcelku Dúbrava v poľnohospodárskom extraviláne obce Mengusovce v poli Vyše vsi západne od intravilánu v okrese Poprad v Prešovskom kraji. Po rozvetvení vodného toku Vesník jeho severná vetva nesie ďalej názov Vesník, ktorý tečie cez intravilán Mengusoviec a vlieva sa priamo do Popradu, a jeho južná vetva nesie názov Potôčik.

## Opis toku
Od začiatku tečie juhovýchodným smerom cez poľnohospodársky extravilán obce Mengusovce, preteká cez pole Pred Maretou, v  podteká cestu Mengusovce – Lučivná, opúšťa územie Mengusoviec a vteká na územie obce Lučivná. V  podteká diaľnicu D1, ľavým brehom obmýva úpätie vrchu a lesa Bôrik s , v  podteká železničnú trať Žilina – Košice, podteká cestu Tatranská Štrba – Svit. V poľnohospodárskom extraviláne obce Lučivná v  ústi do vodného toku Mlynica ako jej ľavostranný prítok. Vodný tok Mlynica ďalej ústi do Popradu. Začína sa a preteká cez územie obce Mengusovce, ďalej preteká a ústi na území obce Lučivná, v okrese Poprad v Prešovskom kraji. Nemá prítok.
## Pôvod názvu
Názov vodného toku *Potôčik* má pôvod v charaktere toku s vlastnosťou *relatívne malý potok s nízkym prietokom vody*. Apelatívum *potok* po rozšírení o deminutívny sufix *-ík/-ik* bolo proprializované v podobe jednoslovného hydronyma *Potôčik* ako súčasť skupiny názvov v slovenskej toponymii, najmä hydronymii. Hydronymum Potôčik bolo štandardizované v roku 2007. V súčasnej slovenskej štandardizovanej hydronymii hydronymum Potôčik nie je jedinečným názvom (marec 2024). 

## Referencie

Kategória:Potoky na Slovensku
Kategória:Vodné toky v Kozích chrbtoch
Kategória:Vodné toky v okrese Poprad
Kategória:Mengusovce
Kategória:Lučivná (okres Poprad)
Vrchár

**Vrchár** môže byť:
* človek obývajúci osadu vo vrchoch
* v cyklistike: závodník, ktorý preteká v jazde do vrchu, pozri pod cestná cyklistika

## Pozri aj
* Mountain man

## Referencie
Strop (vrch v Bukovských vrchoch)

**Strop** (; ) je vrch v Bukovských vrchoch, krajinnom celku Polonín. Leží na slovensko-poľskej hranici nad obcou Stakčín, približne  severne od Sniny. 

## Poloha
Nachádza sa v severnej časti vrchov, v geomorfologickom podcelku Bukovce. Južná časť hrebeňa leží v Prešovskom kraji, okrese Snina a na katastrálnom území obce Stakčín, severná patrí Podkarpatskému vojvodstvu, powiatu Lesko a gmine Cisna. Najbližšími sídlami sú západne situované Osadné a Parihuzovce, juhozápadne leží Pčoliné, južne Stakčín, juhovýchodne Príslop, Topoľa a Runina a severne obec Cisna. Masív patrí do Národného parku Poloniny.

## Opis
Strop leží v hraničnom hrebeni na severnom okraji Bukovských vrchov, medzi Kruhliakom () a Vysokým grúňom (). Východne sa nachádza Rys (), Jaslo (), Kruhliak (), Šípková (), Rypy (), Kurníkov Beskyd () a Ďurkovec (), južne Hajdošík (), Solište (), Kýčerka () a Borsuk (), západne Skory (), Černiny (), Rydošová () a Vysoký grúň () a severne Matragona (), Hyrlata (, Rosocha () a Kiczerka (). Južná časť hrebeňa patrí do povodia Laborca a jej prítoku Cirocha, kde vodu z juhozápadných svahov odvádza Stropský potok a z juhovýchodných potok Smolník, na severných pramení rieka Solinka. Vrcholom vedie značená Východokarpatská magistrála. 

### Výhľady
Vrchol pokrýva lesný porast, ktorý neumožňuje rozhľad. Z vhodných lokalít na hrebeni je vidieť okolité vrcholy Bukovských vrchov, no tiež Laboreckú vrchovinu, Slanské a Vihorlatské vrchy, no tiež Bieszczady v Poľsku.

## Prístup
* po  červeno značenej Východokarpatskej magistrále:
** od severozápadu z rázc. Balnica cez Černiny 
** od východu z Ruského sedla cez Rypy
* po  žltej značke z Osadného cez rázc. Balnica
* po  zelenej značke z obce Runina cez Ruské sedlo

## Referencie

## Pozri aj
* Bukovské vrchy
* Bukovce (geomorfologický podcelok)
* Zoznam vrcholov v Bukovských vrchoch

## Externé odkazy
* Poloha na turistickej mape

Kategória:Vrchy v Bukovských vrchoch
Kategória:Tisícovky na Slovensku
Kategória:Tisícovky v Poľsku
Kategória:Vrchy v okrese Snina
Kategória:Stakčín
AquaCity Pikes

**AquaCity Pikes** alebo tiež *Popradské štuky* bolo farmárske družstvo extraligového klubu HK Poprad, ktoré pôsobí v TIPOS Slovenskej hokejovej lige.

## História klubu
Extraligový klub HK Poprad sa počas leta 2023 dohodol na spolupráci s prvoligovým klubom HK Levice. Pre rekonštrukčné práce na levickom zimnom štadióne bolo ohrozené účinkovanie HK Levice.  Riešením bolo nájsť nové pôsobisko. Popradský klub vstúpil do tohto projektu, aby pomohol Leviciam a zároveň mohol napĺňať svoje ciele. Svoje zápasy budú hrať Popradské šťuky na Zimnom štadióne mesta Poprad.

Myšlienkou farmárskeho družstva je etablovanie juniorov do mužského hokeja, vytváranie šancí pre odchovancov klubu a v neposlednom rade výchova hráčov. Hokejisti Popradských Šťúk získajú plynulejší prechod do A-tímu a obe mužstvá si budú nápomocné v prípade zranení. Na zápasovej súpiske rezervy sa budú objavovať aj hokejisti prvého tímu, ktorí sa nevojdú do zostavy.

Vo svojej prvej sezóne sa Aquacity Pikes umiestnili na desiatom mieste.

Dňa 7. júna 2024 sa vedenie HK Poprad rozhodlo pre koniec svojho farmárskeho tímu. Týmto dňom končia Aquacity Pikes.  Licencia sa vrátila do HK Levice.

## Umiestnenia v jednotlivých sezónach
 TIPOS Slovenská hokejová liga

* **10. miesto:** 2023/24

## Súpiska pre sezónu 2023/24

### Tréner

*  Ľubomír Hurtaj

### Brankári

*  #31 Štefan Valluš
*  #41 Matej Hurčík
*  #41 Miroslav Pisarčík
*  #44 Juraj Beržinec
*  #88 Eugen Rabčan
*  #96 Maximilián Pajpách

### Obrancovia

*  #5 Alexander Zekucia
*  #5 Richard Hodorovič
*  #5 Marek Krmenčík
*  #9 Mároš Mešár
*  #12 Matej Tomas
*  #16 Marcel Petran
*  #17 Samuel Socha
*  #17 Matej Novák
*  #23 Dávid Božoň
*  #28 Jakub Burzík
*  #33 Matúš Lavička
*  #54 Boris Česánek
*  #71 Timotej Bodorik
*  #74 Boris Brincko
*  #81 Oliver Turan
*  #98 Lukáš Lalík
*  #98 Sebastián Nahálka

### Útočníci

*  #8 Patrik Sokoli
*  #11 Matej Kraut
*  #11 Lukas Pohl
*  #11 Adam Tužinský
*  #18 Martin Przygodzki
*  #19 Martin Králik
*  #20 Peter Kundrík 
*  #21 Ján Chlepčok
*  #21 Jakub Dlugolinský
*  #25 Markus Suchý
*  #28 Alex Šotek
*  #34 Alexander Peresunko
*  #38 Olexei Vorona
*  #47 Dominik Jendek
*  #55 Matúš Bodnár
*  #60 Jakub Kylnar
*  #66 Jakub Nespala
*  #73 Martin Volko
*  #74 Vladislav Kurovskyi
*  #77 Matej Paločko
*  #88 Adrián Valigura
*  #89 Daniel Tkáč
*  #91 Štefan Dlugoš

## Referencie

## Externé odkazy

* https://hkpoprad.sk/category/aquacity-pikes/

Kategória:Slovenské hokejové kluby
Kategória:Šport v Poprade